Tässä Jerusalem uutisten erikoislähetys ja Pekka Sartola, -
oikein hyvää heinäkuista lauantai-iltaa.
Tämän kolmannen Pyhä Henki teemamme aihe on -
eräs puhutuimmista ja jopa jossain määrin kiistellyitäkin aiheista, -
sillä käsittelemme Armolahjoja, siis Pyhän Hengen jakamia lahjoja.
Hengellisistä eli armolahjoista Raamattu puhuu verraten paljon.
Niitä tarvitaan yksittäisen ihmisen uskoontulosta lähtien -
hengellisen elämän kasvuun -
ja Jumalan hänelle varaaman tehtävän suorittamiseen.
Uskoontulo on ensimmäinen ja tärkein lahja, -
vaikka se ei sellaisenaan liity armolahjoihin, se on kuitenkin -
siirtyminen iankaikkisesta kuolemasta iankaikkiseen elämään.
Seuraavassa lyhyitä esseitä Hengen toiminnasta.
Ensinnäkin lahjat jakaa Pyhä Henki niin kuin itse haluaa, -
ei niin kuin ihminen tahtoisi -
tai hänen hengelliset mentorinsa tai ystävänsä haluaisivat.
Niiden jakaminen on suvereenisti Pyhän Hengen toimintaa.
Uudestisyntymisen hetkenä, jolloin ihminen sanoo tahdon Kristukselle, -
ottaa vastaan pelastavan sanoman, -
Henki asettuu asumaan häneen ja hänestä tulee Pyhän Hengen temppeli.
Hän voi saada samalla hetkellä jonkun tai joitakin hengellisiä lahjoja, -
mutta se ei ole välttämätöntä.
Henki toimii kunkin kohdalla niin kuin itse tahtoo.
Tärkeintä uskoontulon hetkellä on, että ihminen sinetöidään -
Pyhän Hengen sinetillä kuuluvaksi Jumalan perheväkeen -
ja hänen asemansa uskomattomasta on muuttunut Jumalaan uskovaksi.
Pyhän Hengen toimintaan uskovassa -
liitetään mm. seuraavat käsitteet: -
Hengelliset armolahjat, Hengen sinetti, Hengen vakuus, -
Hengen todistus, Hengellä täyttyminen, -
Hengen hedelmät ja Hengessä vaeltaminen.
Opetus, että kielilläpuhuminen olisi Hengellä täyttymisen elinehto, -
ei täytä raamatullisia kriteereitä.
"Eiväthän kaikki puhu kielillä", kuten Paavali asian toteaa. 1. Kor. 12:30
Edelleen, uskova saa sydämeensä Hengen antaman todistuksen, -
sinetin Jumalan valtakunnan lapseudesta -
ja Henki toimii uskovassa vakuutena siitä, -
että kuulumme taivaan valtakunnan perillisiin.
Henkikaste sellaisena terminä ei ole raamatullisesti aivan täsmällinen, -
oikeastaan se tulisi liittää uskoontulon hetkeen -
ja liittämistä tai kastamista yhdessä hengessä -
yhteen maailmanlaajuiseen seurakuntaruumiseen.
Jotkut opettavat tosin henkikasteen tarkoittavan armolahjojen saamista.
Uskoontulon jälkeen alkaa hengessä kasvaminen, täyttyminen ja -
vaeltaminen, ehkä parhaiten juuri tässä järjestyksessä.
Henki saadaan siis uskossa kuulemisesta, -
kuten Paavali kirjoittaa galatalaisille, Gal. 3:2.
Hän haluaa siinä erottaa toisistaan lain teot ja oikean uskon.
Lain teot eivät siis voi saada ihmisen sydämessä aikaan pelastavaa uskoa.
Gal. 3:5 "Antaako hän siis teille Hengen ja tekeekö hän voimatekoja -
teidän keskuudessanne lain tekojen vai uskossa kuulemisen kautta?"
Miten sitten Pyhä Henki tuli apostolisena aikana?
Luettelon omaisesti ainakin seuraavasti -
ja vaikuttaen seuraavilla tavoilla:
Helluntaina ― odottamatta, yllättäen.
Helluntain jälkeen ― seurakunnan rukoillessa.
Samariassa ― rukouksessa, kätten päälle panemisen yhteydessä.
Kesareassa ― Pietarin puhuessa pakanoille.
Efesossa ― kehoituksena täyttyä Hengellä.
Efesossa ― kätten päälle panon yhteydessä.
Galatiassa ― uskossa kuulemisesta.
Uskosta Jeesukseen ― Apt.11 ja Joh.7
Kun Häntä tavoitellaan, (1. Kor.12:31), -
tavoitelkaa innokkaasti parhaimmista armolahjoista.
Apostoli Johanneksen mukaan Tiedon perusteella.
"Kun sitä anotaan Isältä", mainitaan Luukkaan evankeliumissa.
Koska Hengen saaminen sai aikaan moninaisia eri vaikutuksia, on selvää,
ettei jokainen uudestisyntynyt saa kaikkia seuraavista lahjoista, -
vaikutuksista tai Hengen ilmenemismuodoista.
Henki jakaa kullekin niin kuin itse tahtoo: -
puhetta vierailla ymmärrettävillä kielillä, puhetta eri kielten lajeilla,
siis kielilläpuhumista, profetoimista, -
selkeäkielistä, rohkeaa Sanan julistusta -
ja kielten selittämistä ymmärrettävästi.
Edelleen, ihmisiä tuli uskoon kuultuaan Sanaa, -
saatiin eri armolahjoja, tapahtui ihmeitä ja tunnustekoja, -
sairaita parani, uskovat saivat voiman ja heistä tuli Jeesuksen todistajia, -
uskoon tulleet ottivat kasteen, -
iloittiin siitä että oltiin tultu Jumalan lapsiksi ja uskoviksi.
Uskovan hengellinen kasvu riippuu paljolta siitä, -
kuinka aktiivisesti uskova tutkii sanaa, -
opettelee tuntemaan Jumalan tahdon elämässään, -
soveltaa sitä käytännössä ja kuinka paljon hän luovuttaa elämästään -
Pyhän Hengen johdettavaksi ja hallittavaksi.
Tulee myös tiedostaa, että uskoontulonsa jälkeen -
ihminen ei ole tullut kykenemättömäksi tekemään syntiä, -
eikä hänestä ajallisen elämänsä aikana voi tulla synnitöntä.
Se, mikä muuttui, on hänen asemansa -
Jumalaan ja iankaikkiseen elämään nähden.
Entisestä sielunvihollisen valtakunnan kansalaisesta -
tuli yhdessä hetkessä Jumalan lapsi ja taivaan valtakunnan perillinen, -
siinä merkityksessä hänen asemansa muuttui täydellisesti.
Se, minkä muuttuminen vie useimmin enemmän aikaa, -
on uskovan hengellinen tila, sillä se vaihtelee melkoisesti -
ja on paljolta myös ihmisen luonne- ja tapakysymys.
Tässä kohden hengellinen kasvu on paljolta ihmisestä itsestään kiinni, -
sillä Jumalan tahto on varmasti se, että jokainen olisi hengellä täytetty, -
hengessä palava, uskossaan rohkea ja todistava kristitty.
Tällaista kristityn ihannekuvaa on melko vaikea löytää -
tämän päivän Siionista, eikä heitä ollut pilvin pimein apostolisena aikanakaan.
Armolahjat ovat kirjaimellisesti lahjoja Jumalan armosta, -
niitä ei siis ansaita eikä niitä voi itse opetella, -
tosin viimeksi mainittua tapaa yritetään joskus jäljitellä -
ja koetetaan saada ihmisen omat sielulliset ääntelyt, -
jopa profetiankin nimellä kulkevat, kuulostamaan Hengen työltä.
Juuri siksi Paavali kehottaakin tähän liittyen tutkimaan kaikkia -
ja pitämään se, mikä on hyvää ja aitoa.
Armolahjojen tarkoitus on moninainen.
On erotettava toisistaan seurakuntaa suoraan koskevat lahjat, -
yksittäistä ihmistä koskevat lahjat, voimalliset teot ja pelastava usko, -
joka on myös Jumalan armolahja.
Uusi Testamentti mainitsee pitkälti toistakymmentä, -
ainakin 17 lahjaa, sen lisäksi niitä voi löytää lähes saman verran, -
vaikkakin hieman toisenlaisessa muodossa.
Kaiken kaikkiaan hengellisiä lahjoja on jokseenkin turha yrittää laskea, -
sillä Hengen toiminta on niin valtavaa -
ja kohdistuu eri tavalla eri ihmisiin ja tilanteisiin, -
että mitään selkeitä numeroita ja toiminnallisia rajoja -
ei ole tarpeellista luoda.
Yleisenä määritelmänä on hyvä myös todeta, -
että armolahjattomia kristittyjä ei ole. Jokaisella on jotakin annettavaa.
Ongelma lieneekin siinä, että niitä ei tiedosteta.
Roomalaiskirjeen luvussa 12 luetellaan profetoiminen, -
palveleminen, opettaminen, kehottaminen, antaminen, -
johtaminen, laupeuden harjoittaminen.
Korinttolaiskirjeessä, 1. Kor. 12, mainitaan viisauden sanat, -
tiedon sanat, usko, parantamisien armolahjat, -siis monikossa-, -
voimalliset teot, henkien erottaminen, kielillä puhuminen; -
tahtoo sanoa; eri kielten lajeja, kielten selittäminen, apostolin lahja, -
avustaminen, seurakunnan hallitseminen.
Edelleen samassa kirjeessä, 1. Kor. 14, -
mainitaan ilmestyksen sanat eri muodoissaan, sekä virvoittaminen, -
jotka löytyvät myös Roomalaiskirjeestä.
Evankelistan armolahja, paimenen lahja, apostolin, -
profeetan lahjat löytyvät puolestaan efesolaiskirjeestä, Ef. 4:11
Näiden lisäksi voidaan mainita Pyhän Hengen työnä -
ja eräänlaisena kutsumuksena, naimattomuus, vieraanvaraisuus, -
lähetystyöntekijän lahja tai kutsumus, esirukouksen lahja, -
rukoilemisen lahja, sielunhoitajan armoitus, henkien ulosajamisen lahja,
joka liittyy myös voimallisiin tekoihin.
Lisäksi luetteloon voitaisiin liittää luonnonlahjat, joita Henki on hionut -
ja ottanut käyttöön uskovan ihmisen palvelutehtävässä; -
laulu, musiikki, käden taidot, joka mainitaan myös VT:n puolella -
Salomon temppelin rakentamisen yhteydessä.
Haluamatta asettaa mitään Pyhän Hengen työtä tärkeysjärjestykseen, -
olen kuitenkin tullut siihen tulokseen, -
että jopa tärkeämpää kuin armo- lahjojen saaminen ja niiden käyttö, -
on eräs toinen Hengen osa-alue.
Nimittäin Hengen hedelmä, se josta luetaan galatalaiskirjeessä.
Gal. 5:22: "Mutta Hengen hedelmä on rakkaus, ilo, rauha, pitkämielisyys, -
ystävällisyys, hyvyys, uskollisuus, sävyisyys, itsensähillitseminen."
Kaikki mainitut olivat Vapahtajamme ominaisuuksia.
Meidän tulisi siis pyrkiä Hänen kaltaisekseen.
Erotuksena armolahjoista, joita jaetaan eri tarpeen mukaan uskoville,
Hengen hedelmän tulisi näkyä jokaisessa uskovassa -
ja se on siis tavoite, jollaiseen elämänmalliin meidän tulisi pyrkiä.
Edelleen on hyvä tiedostaa, että sana hedelmä on yksikössä, -
se viittaa myös tosi viinipuuhun, Kristukseen, -
jossa meidän jokaisen tulisi kasvaa.
Hedelmä kehittyy ensin kukasta raakileeksi ja -
kasvaa ajan mittaan täysin kypsäksi, -
ollen kuitenkin joka hetki täysin riippuvainen rungosta, -
kuvaten samalla myös kristityn hengellisen elämän kasvua.
Hengen hedelmä ei myöskään ole mikään tuote, -
siis sellainen, jota voitaisiin itse valmistaa.
Se on täysin riippuvainen siitä, missä määrin me annamme elämämme -
Pyhän Hengen ja siis Jumalan käyttöön.
Kyse on siis myös pyhityksestä ja Hengessä vaeltamisesta, -
ja edelleen miten uskovan tulisi olla Hengen kuljetettavana.
Galatalaisille Paavali kirjoitti näistä asioista paljon.
Heille hän myös kirjoitti Hengen hedelmän vastakohdasta, lihan teoista.
Myös Korintton seurakunta sai kuulla melkoista paavalilaista ryöpytystä.
Niistähän olemme lukeneet Raamatussa, mutta kaikki kuitenkin -
ja luonnollisesti rakkaudessa ja rakentavassa hengessä.
1. Kor. 3:16: "Ettekö tiedä, että te olette Jumalan temppeli -
ja että Jumalan Henki asuu teissä?" Paavali kysyi korinttolaisilta.
Mitä ilmeisimmin korinttolaiset eivät tienneet tai eivät välittäneet siitä.
Uskova elää siis Hengessä ja Jumalan Henki asuu hänessä.
Toinen Puolustaja asuu meissä ja kehottaa meitä myös -
vaeltamaan Hengessä, ja olla Hengen kuljetettavana.
"Kuolettakaa siis maalliset jäsenenne: haureus, saastaisuus, kiihko, -
paha himo ja ahneus, joka on epäjumalanpalvelusta,"
"Pukeutukaa siis te, jotka olette Jumalan valituita, pyhiä ja rakkaita, -
sydämelliseen armahtavaisuuteen, ystävällisyyteen, nöyryyteen, -
sävyisyyteen, pitkämielisyyteen..." Kol. 3:5 ja 12
Pankaa siis pois elämästänne asiat, -
jotka eivät ole Jumalan Hengen ja mielen mukaisia, -
vasta sen jälkeen Hengen hedelmään kuuluvat ominaisuudet -
voivat alkaa näkyä teissä, kuten apostoli asian ilmaisee.
Näin tämä kolmas Pyhän Hengen opetusjakso tällä kertaa, -
neljännen ja viimeisen jakson aiheena onkin vakavista vakavin, -
nimittäin Pyhän Hengen pilkka.
Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7